སྤྱི་ལོ་༡༨༣༡ལོར་ཕོ་བྲང་དམར་པོ་སོགས་ཉམས་གསོ་མཛད་པ་དང༌།ཤིང་རྟ་ལོ་སྟེ་སྤྱི་ལོ་༡༨༣༤ལོར་དགུང་ལོ་བཅུ་དགུར་པཎ་ཆེན་བསྟན་པའི་ཉི་མ་ལས་བསྙེན་རྫོགས་ཀྱི་སྡོམ་པ་བཞེས།ལོ་དེར་ཐོར་རྒོད་རྒྱལ་པོའི་རེ་འདུན་ལྟར་ཐོར་རྒོད་གྲྭ་ཚང་གྲྭ་རིགས་ཆེད་གཏོང་མཛད་དེ་བསྟན་འགྲོའི་མཛད་བཟང་བསྐྱངས།སྤྱིར་ྋརྒྱལ་མཆོག་རྒྱུན་དུ་སྐུ་གཟུགས་སྙུན་མནར་ཐོགབོད་ཀྱི་ས་ཁུལ་མང་པོ་ཞིག་ལ་དམག་ཟིང་དང༌།ལྷག་པར་གཞུང་ཞབས་བླ་དཔོན་ནང་ཁུལ་དམ་ཚིག་ཉམས་དམས་ཆེ་བས།བོད་བསྟན་སྲིད་ཀྱི་གནས་སྟངས་ཉམས་ཞན་དུ་གྱུར་པ་སོགས་འགལ་རྐྱེན་དུ་མའི་དབང་གིས་ཁོང་གི་སྐུ་ཚེ་གང་པོར་བོད་ཀྱི་ཆོས་སྲིད་གཉིས་ཀྱི་གཙོ་འགན་བཞེས་ཁོམ་མ་བྱུང་ཞིང༌།རབ་བྱུང་བཅུ་བཞི་པའི་མེ་བྱ་ལོ་སྟེ་སྤྱི་ལོ་༡༨༣༧ལོའི་ཟླ་༩ཚེས་༡ཉིན་རྩེ་ཕོ་བྲང་ཆེན་པོ་པོ་ཏཱ་ལར་སྐུ་མྱ་ངན་ལས་འདས་པའི་ཚུལ་བསྟན།།